text: Anmeldte forbrydelse, blev selv sigtet
  30 oktober 2013 kl. 05.59
  Man skal ikke kaste med sten, når man bor i et glashus, lyder en talemåde. Det måtte en 23-årig mand erfare natten til onsdag.
  Han ringede klokken 23.14 til politiets vagtcentral og fortalte, at han sammen med en kammerat tilbageholde tre mistænkelige personer ved Super Brugsen på Bovvej i Padborg.
  De mistænkelige personer slap væk, men politiet fik fat i anmelderen.
  Det viste sig, at han var mere end almindelig beruset, så han blev sigtet for spirituskørsel.
  De mistænkelige personer var ikke indbrudstyve. De havde bare rodet i en affaldscontainer.
  